पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में कोरोना संक्रमण के बढ़ते केसों के चलते कलेक्टर रेणु जयपाल तथा एसपी चुनाराम जाट ने शनिवार को दौरा किया। उन्होंने पंचायत समिति में व्यापारियों की बैठक ली और कहा कि वर्तमान में क्षेत्र में लगातार कोरोना के केस सामने आ रहे है। कंटेनमेंट जोन के तहत व्यापारियों की लापरवाही के चलते विगत दिनों कोविड के मरीजों का आकड़ा बढ़ा है।
कलेक्टर ने व्यापारियों से कहा कि आपसी सामंजस्य से कोरोना की चेन टूटेगी। व्यापारियों ने कलेक्टर व एसपी के समक्ष 9 मई तक धरियावद पूर्ण बन्द करने की बात रखी। इस पर कलेक्टर ने कहा कि यह राजस्थान का पहला कस्बा है, जहां व्यापारियों ने स्वेच्छा से बाज़ार बंद रखने का निर्णय लिया है। उन्होंने आमजन से अपील की कि बेवजह बाजार में ना घूमें और सरकार व कोरोना गाइडलाइन का पालन करें।
इस दौरान कार्यवाहक उपखंड अधिकारी संजय चरपोटा, सीआई सुरेंद्रसिंह राव, व्यापार मंडल अध्यक्ष सूर्यप्रकाश बोहरा, राजमल पालीवाल, देवेंद्र डागरिया, नानालाल किकावत, राकेश दोषी सहित व्यापारी मौजूद रहे। धरियावद व्यापारियों की बैठक के बाद कलेक्टर और एसपी ने मूंगाणा व पारसोला के व्यापारियों की बैठक ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn